open-index/open-wikipedia-markdown huggingface dataset:
Սյուզի Կաստիլո

**Սյուզի Կաստիլո** (, ), ամերիկացի դերասանուհի, հեռուստահաղորդավարուհի, մոդել և «Միսս ԱՄՆ 2003» գեղեցկության մրցույթի հաղթող։

## Վաղ տարիներ
Ծնվել է Մասաչուսեթս նահանգի Մեթյուեն քաղաքում։ Նրա հայրը Դոմինիկյան Հանրապետությունից էր, իսկ մայրը՝ Պուերտո Ռիկոյից։ Ծնողները ամուսնալուծվել են, երբ նա դեռ երեխա էր։ Հոր հետ ամուսնալուծվելուց հետո մայրը Սյուզիի հետ տեղափոխվեց Լորենս, որտեղ միաժամանակ աշխատում էր մի քանի տեղ, որպեսզի  կարողանա հոգալ իր և ընտանիքի ծախսերը։

1966 թվականից, 16 տարեկանում,  Կաստիլոն արդեն դարձավ պրոֆեսիոնալ մոդել և նրա նկարները հայտնվեցին պատանիների համար ամսագրերում։ Միջնակարգ դպրոցն ավարտելուց հետո ընդունվում է Էնդիկոտտա քոլեջ, իսկ 2001 թվականին ավարտեց Էնդիկոտտի քոլեջը՝ ստանալով ճարտարապետի և դիզայների բակալավրի կոչում։ Այդ ժամանակ ներառվեց Կապա Դելտա կանացի ակումբի մեջ։

## Գեղեցկության մրցույթ
### Միսս Մասաչուսեթս պատանիներ
Կաստիլոն գեղեցկության մրցույթում առաջին անգամ հաղթել է 1997 թվականի նոյեմբերին՝ հաղթելով ավելի քան 40 մասնակցի՝ դառնալով «Երիտասարդ Միսս Մասաթչուսեթս 1998»։

1998 թվականի օգոստոսի 17-ին «*Miss Teen USA»* գեղեցկության մրցույթում Կաստիլոն ներկայացրել է Մասաչուսեթսը, որն անցկացվել է Լուիզիանա նահանգի Շրիվպորտ քաղաքում։ Չնայած նրան, որ մրցույթը  սովորաբար հեռարձակվում էր ուղիղ եթերով, այդ տարվա հեռարձակումը հետաձգվում է այն ժամանակվա նախագահ Բիլ Քլինթոնի ելույթի պատճառով Մոնիկա Լևինսկու հետ ունեցած հարաբերությունների վերաբերյալ։ Մրցույթը հաղթում է Վանեսա Մինիլյոն՝ Հարավային Կարոլինայից։

### Միսս Մասաչուսեթս ԱՄՆ և Միսս ԱՄՆ
2002 թվականի նոյեմբերին Կաստիլոն մասնակցեց «Միսս Մասաթչուսեթս ԱՄՆ» գեղեցկության մրցույթին, որն անցկացվեց Բրիջոութեր քաղաքի պետական քոլեջում, նվաճելով այդ տիտղոսը։ Կաստիլոն առաջին լատինաամերիկացին է, որն ստացել է այդ տիտղոսը։ Նա մասնակցել և հաղթել է նաև «Միսս ԱՄՆ 2003» գեղեցկության մրցույթին, որն անցկացվել է Սան Անտոնիոյում 2003 թվականի մարտի 24-ին։ Նա առաջին կինն է դոմինիկա-պուերտոռիկյան տոհմից, որն արժանացել է այդ տիտղոսին։

Լինելով Միսս ԱՄՆ՝ Կաստիլոն մասնակցեց «Միսս Տիեզերք» գեղեցկության մրցույթին՝ բարեգործություններ անելով ԱՄՆ-ում։ 2003 թվականին նրա «քույրերն» էին Ամելյա Վեգան (Միսս Տիեզերք, Դոմինիկյան Հանրապետություն) և Թամի Ֆարելը (Երիտասարդ Միսս ԱՄՆ, Օրեգոն)։

### Միսս Տիեզերք
Կաստիլոն մասնակցել է «Միսս Տիեզերք 2003» գեղեցկության մրցույթին, որտեղ զբաղեցրել է 13-րդ հորիզոնականը։ Մրցույթը հաղթել է Ամելյա Վեգանը Դոմինիկյան Հանրապետությունից։

## Ծանոթագրություններ

## Արտաքին հղումներ
* Официальный сайт
* 

Կատեգորիա:Ամերիկացի դերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի մոդելներ
Կատեգորիա:Գեղեցկության մրցույթի հաղթողներ
Բուք (մուլտֆիլմ)

**«Բուք»** (), 2010 թվականի «Պչելա» ստուդիայի արտադրության ռուսական տիկնիկային մուլտֆիլմ։ «Ռուսական դասականը երեխաներին» նախագծում Մարիա Մուտը ստեղծել է Ա․ Ս․ Պուշկինի համանուն պատմվածքի հիման վրա։

## Դիպաշար
Գործողությունների սկիզբը համընկնում է 1811 թվականին, շարունակվում է ռուսական բանակի արտասահմանյան արշավանքից հետո։

Նյութապես ապահովված կալվածատիրոջ Մարյա Գավրիլովային (Մաշենկա) դաստիարակել էին ֆրանսիական վեպերով։ Նա սիրահարված էր երիատասարդ, ռոմանտիկ, բանակային պրապորշչիկ և ոչ այդքան հարուստ հարևան Վլադիմիր Նիկոլաևիչին։ Նա ասել էր, որ սիրահարված է Մաշային, բայց աղջկա ծնողները դեմ էին։ Եվ այդ ժամանակ Վլադիմիրը առաջարկում է փախչել և թաքուն պսակվել հարևան գյուղում, նա համոզված էր, որ իրենց կներեն։

Պսակադրության օրը շատ ուժեղ բուք էր սկսել։ Մաշան ժամանակին է հասնում եկեղեցի, իսկ Վլադիմիրը շեղվում է ճանապաարհից և մոլորվում է ձյունի պտտահողմում։ Եկեղեցի է մտնում ամբողջը ձյան մեջ սպա։ Քահանան հարցնում է․ «Թույլ կտաք սկսե՞լ։ Հարսնացուն արդեն սպասելուց հոգնել է»։ Սպան մոտենում է Մաշային և նրանք ամուսնաանում են։ Սպան ծիծաղում է, նստում ձիու վրա և փախչում։ Երբ բուքն ավարտվում է, Վլադիմիրը հասնում է «դատարկ» եկեղեցի և իմանում է, թե ինչ էր կատարվել։ Վլադիմիրը գնում է բանակ և մահանում է 1812 թվականի պատերազմում։ Մաշան ստանում է նամակ։ Երբ պատերազմը ավարտվում է հաղթանակով, վիրավոր սպային տանում են բուժման, բայց նա ընկնում է սայլակառքից։ Փոստակառապանը տանում է նրան տուն, որտեղ ապրում է Մաշան։ Երբ սպան կազդուրվում է, նա փորձում է խոսել Մաշայի հետ։ Նա պատմում է, թե ինչպես է ամուսնացել է բքի ժամանակ և չգիտի որտեղ և ով է իր կինը, ինչպես է պսակադրության ժամանակ նա բացականչել․ «Ահ, նա չէ, նա չէ»։ Մաշան լսում է և հուզված ասում․ «Աստված իմ, այդ դու՛ք եք եղել», այնուհետև ավելացրեց․ «Իսկ նա ես էի»։ Սպան բռնում է աղջկա ձեռքերը և սկսում համբուրել։

## Հեղինակներ
* Սցենարի հեղինակ՝ Վլագիմիր Գոլոբանով
* Ռեժիսոր՝ Մարիա Մուատ
* Բեմադրող նկարիչ՝ Մարինա Կուրչևսկայա
* Համակարգչային գրաֆիկայի նկարիչ՝ Սվետլանա Անդրիանովա 
* Անիմատորներ՝ Միլանա Ֆեդոսեևա, Ֆազիլ Գասանով
* Օպերատոր՝ Ալեքսանդ Պետչ
* Պրոդյուսեր՝ Վլադիմիր Գասիև
* Ձայնային ռեժիսոր՝ Վլադիսլավ Տարասով
* Ֆիլմում օգտագործվել է Նիկոլո Պագանինիի, Կասպարա Ֆյուրստենաուի, Լյուդվիգ վան Բեթհովենի, Տեոբելդա Բյոմայի, Դմիտրի Բորտնյանսկու երաժշտությունը։
* Դերերը հնչունավորել են Իրինա Պեգովան, Իվան Վակուլենկոն, Նիկիտա Տյունինը։
* Հեղինակները ներկայացված են մուլտֆիլմի լուսագրերում։

## Փառատոններ և կինոմրցանակներ
* 2011 թվական՝ Անսի 35-րդ միջազգային անիմացիոն փառատոնում մասնակցել է կարճամետրաժ ֆիլմերի մրցույթին։
* 2012 թվական՝ 2011 թվականի «Ոսկե արծիվ» մրցանակ, որպես լավագույն անմացոն ֆիլմ (առաջադրում)։
* 2012 թվական՝ 2011 թվականի «Նիկի» մրցանակ՝ որպես լավագույն անիմացոն ֆիլմ (առաջադրում)։

## Ծանոթագրություններ

## Արտաքին հղումներ
* 
* 

Կատեգորիա:2010 մուլտֆիլմեր
Կատեգորիա:Մարիա Մուատի մուլտֆիլմեր
Կատեգորիա:Տիկնիկային մուլտֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Բալլադ շեփորի և ամպի մասին

**«Բալլադ շեփորի և ամպի մասին»** (), ռեժիսոր Ֆրանց Շտիգլեցի ռազմական դրամա ֆիլմ, նկարահանվել է համանուն նովելի հիման վրա։ Նկարահանվել է 1961 թվականին, ՀՍՖՀ-ում։ 1961 թվականին կինոնկարը ճանաչվեց Հարավսլավիայի լավագույն ժապավեն և պարգևատրվեց «Մեծ ոսկե Արենա» մրցանակով՝ Պուլայի կինոփառատոնի գլխավոր պարգևով։

## Սյուժե
1943 թվականի ձմռանը, նացիստները գրավեցին Սլովենիան։ Փոքր գյուղից ոչ հեռու լեռնային քարանձավում թաքնվում են վիրավոր պարտիզանները։ Գետահովիտի ափին ապրող ծեր գյուղացի Տեմնիակարին հաճախ թվում է, որ լեռներից գիշերները շեփորների կանչող ձայն է գալիս։ Նրա փոքր ընտանիքը պատրաստվում է Սուրբ ծննդյան։ Լուսաբացից առաջ ծեր Տեմնիկարի տուն է մտնում պրոֆաշիստական սպիտակ գվարդիայի պարեկային խումբը՝ պարտիզանական լազաթերից ոչնչացնելու։ Գիտակցելով անօգնական կոմունիստ մարտիկներին սպառնացող վտանգը՝ ծերունին, որը նախկինում հեռու էր պատերազմից և քաղաքականությունից, ստիպված է լինում բարոյական ընտրություն կատարել։ Իմանալով բոլոր գաղտնի արահետները նա գնում է լեռները՝ առաջ անցնելով պարեկայն խմբերից։ Նեղ ճեղքով Տեմնիկարը դարան է սարքում և միայնակ կացով սպանում մի քանի նացիստական հանցախմբի անդամներին։ Մահացու վիրավորված, նա վերջին գվարդիականին տանում է անդունդ։ ՍՍ պատժիչ ջոկատը դաժանորեն հաշվեհարդար է տեսնում Տեմնիկարի ընտանիքի հետ։

## Դերերում
* Լոյզե Պոտոկար՝ Էրնեյ Տեմնիկար
* Անգելցե Խլեբցե՝ Մարյանա Տեմնիկար, նրա կինը
* Մարիա Լոյկ՝ Յուստինա
* Բրանկո Միկլավց՝ Տոնե
* Վլադիմիր Սկրինբշեկ՝ «ՍՍ»-ի սպա
* Լոյզե Ռոզման՝ Գասպար

## Գեղարվեստական առանձնահատկություններ
Կինոնկարը բավականին հեռու է իր գրական հիմքից։ Կինոգործիչների մի շարք աղբյուրներում ֆիլմը հիշատակվում է նույնիսկ որպես սլովենական կինոյի շրջադաձային կետերից մեկը, երբ սցենարիստի, գրողի դերը, որպես սյուժեի հիմնական ստեղծող, գրեթե կորցրած էր։ Այս գործառույթը սկսեց անցնել ռեժիսորներին, որոնք իրենք են դարձել դրամատիկ պատմությունների ու երկխոսության ստեղծողները։

## Հաղթանակներ
* Ռեժիսոր Ֆրանց Շտիգլիցը 1962 թվականին ֆիլմի ստեղծման համար արժանացավ Պրեշերնի մրցանակին՝ արվեստի և մշակույթի բնագավառում երկրի բարձրագույն պարգևին։

## Ծանոթագրություններ

## Արտաքին հղումներ
*  
*  
* 

Կատեգորիա:1961 ֆիլմեր
Կատեգորիա:Դրամա ֆիլմեր
Կատեգորիա:Սուրբծննդյան ֆիլմեր
Կատեգորիա:Սև-սպիտակ ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր այբբենական կարգով
Քարոզգիրք (5175, Գրիգոր Տաթևացի)

**Գրիգոր Տաթևացի, Քարոզգիրք** (5175), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5175 թվի տակ։ Ձեռագիրը գրվել է 1418 թվականին Նիկողայոս քահանա, (ենթադրաբար Կարապետ) գրիչների կողմից Վարագում։ Գրված է թղթի վրա, որը ունի 17.5x13 չափս։ Ձեռագիրը կազմված է 415 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարան գրչի՝ 143բ, 232ա, 308ա, 312ա և այլուր, հետագայի՝ 42ա (1627 թ․), 6ա, 393բ, (1679 թ․), 6ա (1695, 1696, 1698, 1699 թթ․), 2բ (1889 թ․), կնիք՝ 2բ (1851 թ․, Հարություն վարդապետ), 413բ 143բ, 232ա, 308ա, 312ա և այլուր, հետագայի՝ 42ա (1627 թ․), 6ա, 393բ, (1679 թ․), 6ա (Մխիթար վարդապետ)։
## Բովանդակություն
* նաև՝ Դեղ կատաղած շան։
* Խրատ յաղագս աղօթից։
## Ծանոթագրություններ

Կատեգորիա:Մատենադարանի ձեռագրեր
Մատենագրութիւնք (5108, Սիմեոն Ջուղայեցի)

**Մատենագրութիւնք** (5108), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5108 թվի տակ։ Ձեռագիրը գրվել է 17-րդ դարում Բարսեղ գրիչի կողմից։ Գրված է թղթի վրա, որը ունի 12.5x9 չափս։ Ձեռագիրը կազմված է 274 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 95ա։
## Բովանդակություն
* Քերականութիւն, Տրամաբանութիւն Արտադրութիւն  վասն անձին մարդոյ։
* Յաղագս դահեկանին։
* Յաղագս աստուածային բնութեան։
## Ծանոթագրություններ

Կատեգորիա:Մատենադարանի ձեռագրեր
Բայջու Բավրա

**Բայջու Բավրա** (, *Baiju Bawra*), ռեժիսոր Վիջա Բհատի հնդկական, սև-սպիտակ երանգավորմամբ, երաժշտական ֆիլմ-դրամա։

Ֆիլմը դրական արձագանքների է արժանացել քննադատների կողմից, կոմերցիոն առումով հաջողակ էր և գլխավոր դերասանների համար հաջող կարիերայի սկիզբ էր։ Մինա Կումարին *«Filmfare Awards»* կինոփառատոնի «Լավագույն դերասան» անվանակարգում ստացել է իր չորս մրցանակներից առաջինը, իսկ կոմպոզիտոր Նաուշադը ստացել է իր միակ մրցանակը՝ *«Tu Ganga Ki Mauj»* երգի համար։

## Սյուժե
Ֆիլմը հիմնված է հին հնդկական առասպելի վրա, որի հերոսները պալատական երաժիշտ Թանսենն ու ժողովրդական երգիչ Բայջուն են։ 
Աքբար Մեծի օրոք, երբ Բայջուն դեռ երեխա էր, նրա հայրը մահացել է Թանսենի հետ ծեծկռտուքի ժամանակ, ով թույլ չէր տալիս նրան երգել։ Մահից առաջ հայրն ստիպում է տղային խոստանալ, որ վրեժխնդիր կլինի Թանսենից։

## Դերերում

## Պարգևներ
* «Filmfare Awards» մրցանակ
** 1954 թվական, մրցանակ՝ «Լավագույն դերասանուհի» անվանակարգում (Մինա Կումարի)
** 1954 թվական, «Լավագույն հնչյունային ռեժիսոր» անվանակարգում (Նաուշադ)

## Սաունդթրեք

## Ծանոթագրություններ

## Արտաքին հղումներ
* 
* 

Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Արդահանի գրավում

**Արդահանի գրավում,** 1877-1878 թվականներին տեղի ունեցած չորրորդ ռուս-թուրքական պատերազմում ռուսական բանակի առաջին խոշոր հաղթանակը։

Արդահանը  քաղաք է Թուրքիայի հյուսիսարևելյան մասում։ Հանդիսանում է համանուն մարզի կենտրոնը։ Գտնվում է Արդահանի սարահարթում՝ Կուր գետի վերին հոսանքներում, որը բաժանվում է երկու մասի։

## Նախապատմություն
thumb|left|1877 թվականի ապրիլի 24-ից հուլիսի 10-ը տեղի ունեցած առաջին մարտական գործողությունը |link=Special:FilePath/Արդահանի գրավում.jpg

Արդահանը ռազմավարական կարևոր դիրք և նշանակություն ուներ, քանզի փակում էր դեպի Էրզրում, Կարս և Բաթում տանող ճանապարհները։ Թուրքական հրամանատարությունը ֆորտերով ու լյունեթներով ամրացնելով՝ Արդահանը դարձրել էր ուժեղ և դիմացկուն ամրոց։ Պաշտպանության գլխավոր դիրքերն էին Արևելքից Գելյավերդինյան (Գյուլյավերդինյան) բարձունքները և հյուսիսից Մանգլաս լեռը։ Ամրոցի կայազորը 95 հրանոթ ունենալու դեպքում բաղկացած էր 8100 մարդուց։ 1877 թվականի ապրիլի վերջին Կովկասյան բանակի գործող զորամիավորման Ախալցխայի ջոկատը գեներալ-լեյտենանտ Դևելի հրամանատարությամբ (8,5 հազար հետևակային զինվոր, 28 հեծելազորային ջոկատ) մոտեցավ Արդահանին և շրջապատեց այն։ Դևելը չի համարձակվում սեփական ուժերով գրոհել, այդ իսկ պատճառով օգնության խնդրանքով դիմում է կովկասյան ռազմաճակատի հրամանատար հայազգի Լոռիս-Մելիքովին։ Վերջինս հրամայեց գեներալ-լեյտենանտ Գեյմանին իր ջոկատի հետ մասնակցել Արդահանում իրականացվելիք մարտական գործողություններին։ Լոռիս-Մելիքովը Գեյմանի հետ ուղևորվեց դեպի Արդահանի ամրոցը՝ գրոհի ընդհանուր ղեկավարումն իրականացնելու համար։ Օգնության եկած Ախալցխայի ջոկատի հետ միասին, ռուսական բանակը կազմել է 15 հազար զինվոր, 56 դաշտային և 20 պաշարող զինվորական։

### Գրոհում
Մայիսի 4-ին և 5-ին անցկացվել է հետախուզություն և կազմվել է ամրոցի գրոհման պլանը, նախատեսված երկու օրվա համար՝ մայիսի 5-ին և 6-ին։ Մայիսի 4-ի գիշերը 10 հրետանային ջոկատ ամրացրել են իրենց դիրքերը ամրոցի մատույցներում՝ գնդակոծելու համար։ Լուսաբացին սկսվել է Հելիավերդինյան բարձունքի հարձակումը, որն աջակցում էր մոտ 20 հրանոթներից բաղկացած փոքր ջոկատ։ Ցերեկը դիրքերը գրավվեցին։ Այսպես սկսվեց Արդահանի գրոհի նախապատրաստությունը։ Դևելի հրամանատարությամբ զորքերի առաջին շարասյունը պետք է ցուցադրական հարձակում իրականացներ Ռամազան Ֆորտի վրա, երկրորդը՝ Գեյմանի գլխավորությամբ, գլխավոր հարվածը հասցներ հարավից, իսկ զորքերի մի մասը՝ արևելքից ռմբակոծեր Գելավերդան (Գյուլավերդա)։ Գրոհից առաջ զանգվածային հրետակոծություն է իրականացվել, իսկ մայիսի 5-ին հետևակային ջոկատները հարձակման են անցել։ Այն սկսվել է ավելի վաղ, քան նախատեսված էր, քանի որ հետախուզությունը հայտնաբերել էր հակառակորդի հապճեպ նահանջը դեպի լեռներ։ Արդահանը գիշերը գրավվեց։ Ռուսական զորքերի կորուստը կազմել է 296 մարդ՝ սպանված և վիրավոր, իսկ հակառակորդինը՝ մոտ 3000 մարդ։

## Ծանոթագրություններ

## Աղբյուրներ
* Военный энциклопедический словарь. — М., 1986.
* *Шебеко В.* Военные операции в Малой Азии в русско-турецкую воину 1877—1878 гг., «Военный сборник», 1898, № 1. стp. 16.
* Материалы для описания русско-турецкой войны 1877—1878 гг. на Кавказско-Малоазиатском театре. — Тифлис, т. I, 1908, стр. 203—204, приложения. Norman « Armenia and the Campaign of 1877».

## Տես նաև
* Ղրիմի պատերազմ

Կատեգորիա:Արդահան
Չաթանուգա

thumb|290px
**Չաթանուգա** (), քաղաք ԱՄՆ-ի հարավ-արևելքում, Համիլտոն շրջանի վարչական կենտրոնը։ Ըստ 2008 թվականի մարդահամարի տվյալների՝ քաղաքի բնակչության թվաքանակը կազմում է 170 հազար մարդ։ Չաթանուգան Թենեսիի մեծությամբ չորրորդ քաղաքն է (Մեմֆիսից, Նաշվիլից և Նոկսվիլից հետո)։ Քաղաքում գործում է համալսարան, մետաղագործական, մեքենաշինական և քիմիական արդյունաբերության ձեռնարկություններ։ Քաղաքի մոտ տեղակայված է խոշոր հիդրոէլեկտրակայան և ատոմակայան։

## Աշխարհագրություն
Քաղաքը գտնվում է Թենեսիի հարավ-արևելքում՝ Չիկամոգա և Նիկաջեկ լճերի շրջակայքում, որոնք համարվում են Թենեսի գետի հատվածները։ Չաթանուգայից մինչև Ատլանտա հեռավորությունը կազմում է 190 կիլոմետր հյուսիս-արևմուտք, իսկ մինչև Բիրմինգհեմ՝ մոտավորապես 235 կիլոմետր հյուսիս-արևելք։ Չաթանուգան սահմանակցում է Ջորջիայի հետ։

Համաձայն ԱՄՆ-ի վիճակագրության բյուրոյի տվյալների՝ քաղաքի ընդհանուր մակերերը 371 կմ² է, որոնցից 350 կմ²-ն ցամաք է, 21 կմ²-ը՝ ներքին ջրեր։ Քաղաքի ընդհանուր մակերեսի 5,56 %-ը կազմում են ներքին ջրային տարածությունները։

### Կլիմա
Չաթանուգան, ինչպես Թենեսի նահանգի բնակավայրերի մեծ մասը, ունի խոնավ մերձարևադարձային կլիմա՝ միմյանցից սահմանազատված չորս տարվա եղանակներով։ Ձմեռները առավելապես մեղմ են, բայց տարվա մի քանի օրվա ընթացքում հնարավոր է ջերմաստիճանի նվազեցում մինչև 0 C° և ցածր, և նման եղանակը կարող է ահպանվել ամբողջ օրվա ընթացքում։

Քաղաքում տեղացող ձյունը հազվադեպ երևույթ է։ 1971 թվականից մինչև 2000 թվականը ձյան միջին սեզոնային չափաքանակը կազմում էր 1,5 սանտիմետր։ Ամառը սովորաբար շոգ է և խոնավ, տարբա ընթացքում 32C° և բարձր ջերմաստիճանով օրեր հանդիպում են գրեթե 45 անգամ։

* Տարեկան միջին ջերմաստիճան՝ +16,0 C°
* Տարեկան միջին քամու արագություն՝ 2,1 մ/վ
* Տարեկան միջին Օդի խոնավություն՝ 71 %

## Տնտեսություն
Քաղաքում գործում է «Covenant Transport» ընկերության ղեկավար կայանը։

## Հարևան քաղաքներ
* ,Ստորին Տագիլ Սվեդլովսկի մարզ, Ռուսաստան
*  Գիվատաիմ, Թել Ավիվ Իսրայել
*  Համմ, Հյուսիսային Հռենոս-Վեսթֆալիա, Գերմանիա
*  Ուսի, Ցզյանսու, Չինաստան
*  Կանին, Գանգվոն, Հարավային Կորեա

## Նշումներ

## Ծանոթագրություններ

## Արտաքին հղումներ
* Չաթանուգան Մեծ Հանրագիտարանային Բառարանում

Կատեգորիա:1839 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Թենեսիի քաղաքներ
Կատեգորիա:Համիլտոնի շրջանի բնակավայրեր
9/11 (ֆիլմ, 2017)

**«9/11»**, ամերիկյան աղետ-ֆիլմ՝ նվիրված Նյու Յորքում սեպտեմբերի 11-ին տեղի ունեցած ահաբեկչական հարձակումներին։ Հիմնված է Պատրիկ Կարսոնի «Վերելակ» պիեսի վրա։ Ռեժիսորը Մարտին Գիգին է։ Պրեմիերան կայացել է 2017 թվականի սեպտեմբերի 8-ին Միացյալ Նահանգներում։

## Սյուժե
Հինգ մարդուց բաղկացած խումբը 2001 թվականի սեպտեմբերի 11-ի ահաբեկչության ժամանակ կանգնած է մնացել Համաշխարհային առևտրի կենտրոնի Հյուսիսային աշտարակի վերելակի մեջ։ Նրանք, նախքան աշտարակի փլուզումը, փորձել են ազատվել։ Անվտանգության աշխատակիցը (Վուպի Գոլդբերգ) բարձրախոսի միջոցով նրանց հայտնում է տխուր լուրերը երկրորդ պայթյունի մասին։

## Դերերում
* Չառլի Շին՝ *Ջեֆրի Քեյջ*
* Վուպի Գոլդբերգ՝ *Մեթզի*
* Ջինա Գերշոն՝ *Եվա*
* Լուիս Գուսման՝ *Էդդի*
* Վուդ Հարրիս՝ *Մայքլ*
* Օլգա Ֆոնդա՝ *Թինա*
* Ժաքլին Բիսեթ՝ *Դայան*
* Բրյուս Դևիսոն՝ *Մոնոհան*
* Ֆաուն Չամբերս՝ *Հոլլի*
* Ուիթնի Ավալոն՝ *Նիկի*
* Քլինթ Հովարդ՝ *Սթյու*

## Քննադատություն
Ֆիլմը կինոքննադատների կողմից ստացել է բացասական արձագանքներ։ «Rotten Tomatoes» կայքում ֆիլմը գնահատվում է 11%՝ հիմնվելով 9 գրախոսությունների վրա, 10-ից միջին գնահատականը կազմել է 2.58: «Metacritic» կայքում ֆիլմը 100-ից գնահատվում է 20՝ ըստ քննադատների 4 գրախոսությունների, որը համապատասխանում է «ընդհանուր առմամբ անբարենպաստ արձագանքների» կարգավիճակին։

## Տես նաև
* Սեպտեմբերի 11-ի ահաբեկչական հարձակումներ

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մարտաֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Նյու Յորք նահանգում նկարահանված ֆիլմեր
Մատեան ողբերգութեան (5177, Գրիգոր Նարեկացի)

**Գրիգոր Նարեկացի, Մատեան Ողբերգութեան** (5177), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5177 թվի տակ։ Ձեռագիրը գրվել է 1489 թվականին Հովհաննես աբեղա գրիչի կողմից։ Գրված է թղթի վրա, որը ունի 18.5x12.5 չափս։ Ձեռագիրը կազմված է H թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շագանակագույն կտավ։ Հիշատակարան գրչի՝ 49ա, 73ա, 170բ, 172ա, 177ա և այլուր, հետագայի՝ 178ա (17-րդ դար)։
## Բովանդակություն
* նաև՝ Ներս․ Լամբրոնացւոյ Վարք Գր․ Նարեկացւոյ։ 
* Գովք․ Գր․ Նարեկացւոյ (Առ․ Սիւնեցի, Գր․ Սկեռացի, Յովհաննէս գրիչ)։ 
* Մխ․ Գօշի Աղօթք։
## Ծանոթագրություններ
Պյոտր Իլյիչով

**Պյոտր Իլյիչով** (, ), ռուս դիվանագետ։ Ռուսաստանի արտաքին գործերի նախարարության միջազգային կազմակերպությունների դեպարտամենտի տնօրեն։

2013 թվականի դեկտեմբերի 6-ից մինչև 2018 թվականի փետրվարի 8-ը զբաղեցրել Է ՄԱԿ-ում Ռուսաստանի Դաշնության մշտական ներկայացուցչի առաջին տեղակալի պաշտոնը։ 2-րդ դասի արտակարգ և լիազոր դեսպանորդ (2013 թվական)։

Նախկինում ՄԱԿ-ում և ՄԱԿ-ի Անվտանգության խորհրդում Ռուսաստանի Դաշնության գործերի ժամանակավոր հավատարմատարն է 2017 թվականի փետրվարի 24-ից հուլիսի 26-ը։

## Կենսագրություն
1983 թվականին ավարտել է Պոդոլսկի թիվ 17 դպրոցը՝ ոսկե մեդալով։ ԽՍՀՄ արտաքին գործերի նախարարության Մոսկվայի միջազգային հարաբերությունների պետական համալսարանի շրջանավարտ։ Տիրապետում է անգլերեն և ֆրանսերեն լեզուներին։

Աշխատել է Մավրիկիոսում ԽՍՀՄ դեսպանատանը, Քենիայում և ԱՄՆ-ում Ռուսաստանի դեսպանատներում։ ԱԳՆ կենտրոնական ապարատում պաշտոններ է զբաղեցրել Աֆրիկայի դեպարտամենտում և միջազգային կազմակերպությունների դեպարտամենտում, որտեղ մինչև վերջին արտասահմանյան գործուղումը եղել է բաժնի պետ և ապա փոխտնօրեն։

2012 թվականից ՄԱԿ-ում Ռուսաստանի մշտական ներկայացուցչությունում՝ Նյու Յորքում, սկզբում որպես մշտական ներկայացուցչի տեղակալ, հետագայում ՝ որպես Վիտալի Չուրկինի առաջին տեղակալ։

2017 թվականի փետրվարի 20-ից, ՄԱԿ-ում Ռուսաստանի մշտական ներկայացուցիչ Վիտալի Չուրկինի մահից հետո, դարձել Է ՄԱԿ-ում և ՄԱԿ-ի Անվտանգության խորհրդում Ռուսաստանի Դաշնության մշտական ներկայացուցչի պաշտոնակատար։ 4 օր անց պաշտոնապես նշանակվել է ՄԱԿ-ում ՌԴ գործերի ժամանակավոր հավատարմատար։

Դիվանագիտական աստիճան՝ 1-ին դասի արտակարգ և լիազոր դեսպանորդ (2018 թվականի դեկտեմբերի 28)։

Ամուսնացած է, ունի մեկ դուստր։

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Կատեգորիա:ՄԱԿ-ի պաշտոնյաներ
Natascha Kampusch trifft

**«Natascha Kampusch trifft»**, թոք-շոու, որը հեռարձակվել է 2008 թվականին ավստրիական «Puls 4» հեռուստաալիքով։ Հաղորդման վարողը Նատաշա Կամպուշն էր։ Ի սկզբանե նախատեսված էր թողարկել 6 հաղորդում, սակայն նկարահանվեց ընդամենը 3-ը՝ Նիկի Լաուդայի, Շտեֆան Ռուզովիցկու և Վերոնիկա Ֆերրեսի հետ։ Շոուի վերաբերյալ գրախոսների արձագանքներն ընդհանուր առմամբ դրական էին։

## Ստեղծման պատմություն
### Սկզբնավորում
10-ամյա Նատաշա Կամպուշին առևանգել էր տեխնիկ Վոլֆգանգ Պրիկլոպիլը և ավելի քան 8 տարի պահել մեկուսացված։ Փախուստից անմիջապես հետո աղջիկը գրավել է մամուլի ուշադրությունը։ Նա ինքնակամ առաջարկել է ստեղծել թոք-շոու, որտեղ վարողն ինքն է լինելու։ Կամպուշն ասել է, որ ցանկանում է դադարեցնել հեռուստահաղորդումների և թերթերի պասիվ առարկա լինելը և ձեռնամուխ լինել տեղեկատվական միջավայրի ստեղծմանը։

Կամպուշի հետ աշխատող հոգեբանները նրա նախաձեռնությունը համարում էին արդյունք այն բանի, որ աղջկան հաջողվել է հաղթահարել մարդկանց հանդեպ անվստահությունը։ Կամպուշը հաճախ է հանդես եկել հեռուստատեսությամբ, և հոգեբանների կարծիքով այդ փորձը նրան կօգներ արագ յուրացնել նոր մասնագիտությունը։

Ծրագրվում էր Կամպուշի՝ անգլերեն սովորելուց հետո հաղորդումը հասցնել միջազգային մակարդակի։
 
### Նկարահանումներ
2007 թվականի վերջին հայտարարվեց, որ Կամպուշի շոուի պրոդյուսերությունն իր վրա կվերցնի «SevenOne Media» ընկերությանը։ Որպես հաղորդման աշխատանքային անվանում՝ ընտրվեց հետևյալը՝ «Natascha Kampusch im Gespräch mit…» ()։ Այդ ժամանակ էլ հայտնի դարձավ, որ առաջին հաղորդումը նկարահանվելու է 2008 թվականի ապրիլին։

Առաջին հաղորդման ժամանակ հաղորդավարուհու զրուցակիցը «Ֆորմուլա 1»-ի ավտոարշավորդ Նիկի Լաուդան էր։ Վերջինս ասում էր, որ ի սկզբանե կասկածամտորեն է վերաբերել առևանգման զոհին հարցազրույց տալու գաղափարին։ Ավտոարշավորդի խոսքերով՝ նկարահանումներից առաջ ինքը հանդիպել է Կամպուշին, որպեսզի պարզի՝ ինչպիսին են նրա մտադրությունները։ Հաղորդման նկարահանումներն անցկացվել են Վիեննայում։ Ցուցադրության ժամանակ հաղորդումը դիտել է 114 000 հեռուստադիտող։

Ենթադրվում էր, որ հաղորդումը թողարկվելու է ամսվա մեջ մեկ անգամ, որպեսզի Կամպուշը հնարավորություն ունենա կրթություն ստանալու դպրոցում։

## Հաղորդումների ցանկ

## Քննադատություն
Կամպուշը ենթադրում էր, որ հանրության առջև ելույթ ունենալու և սեփական հաղորդաշար վարելու իր որոշումը կարժանանա քննադատության։ Սակայն գրախոսների և հեռուստադիտողների արձագանքները հիմնականում դրական էին։

## Տես նաև
* Վոլֆգանգ Պրիկլոպիլ
* 3096 օր
* Նատաշա Կամպուշ
* 3096 օր (ֆիլմ)

## Ծանոթագրություններ

Կատեգորիա:Ավստրիական հեռուստահաղորդումներ
Կատեգորիա:Գերմաներեն հեռուստահաղորդումներ
Էլիս Ուոլթոն

**Էլիս Լուիզա Ուոլթոն** (,), ամերիկացի բազմամիլիարդատեր, «Walmart» անդրազգային ցանցի հիմնադիր Սեմ Ուոլթոնի և նրա կնոջ՝ Հելեն Ուոլթոնի դուստրը։ 2018 թվականի մայիսի դրությամբ նրա ունեցվածքը գնահատվել է 41,8 միլիարդ ԱՄՆ դոլար։  «Ֆորբս» ամսագրի ցուցակում նա դարձել է 2018 թվականի երկրորդ ամենահարուստ կինը և աշխարհի 18-րդ ամենահարուստ մարդը։

## Կենսագրություն
Էլիս Ուոլթոնը ծնվել է 1949 թվականի հոկտեմբերի 7-ին, «Walmart» խանութների ցանցի հիմնադիրներ Սեմյուել Մուր և Հելեն Ռոբսոն Ուոլթոնների ընտանիքում։ Նա իր մանկությունն անցկացրել է Արկանզաս նահանգի Նյուպորտ քաղաքում գտնվող հայրական կալվածքում։ Էլիսից բացի, ընտանիքում եղել են երեք եղբայրներ՝ Ռոբը, Ջիմը և Ջոնը։

Դպրոցն ավարտելուց հետո նա ընդունվել է Տրինիտիի համալսարան (Սան Անտոնիո, Տեխաս)։ Այստեղ նա ստացել է ֆինանսական և տնտեսական գործունեության բակալավրի աստիճան։ Էլիսն իր մասնագիտական կարիերան սկսել է ընտանեկան ընկերությունում։
Ավելի ուշ, Ուոլթոնն աշխատել է որպես փոխնախագահ և զբաղվել է բոլոր այն միջոցառումների ղեկավարմամբ, որոնք կապված են եղել *«*Arvest*»* բանկի ներդրումների հետ։ 1988 թվականին Էլիս Ուոլթոնը դարձել է «Llama» սեփական ներդրումային ֆինանսական կազմակերպության հիմնադիրը։ Նա դարձել է սեփական բանկի նախագահ, միաժամանակ եղել է կառավարիչ և գլխավոր տնօրեն։ Հոր մահից հետո, փակել է իր բանկը և մեկնել Տեխասում ապրելու, և Միլսապ ագարակում սկսել է զբաղվել ձիաբուծությամբ։

Ուոլթոնը հետաքրքրվել է նկարների հավաքածուներով։ 2004 թվականին Նյու Յորքում կայացել է աճուրդ, որտեղ նա 20 միլիոն դոլարով ձեռք է բերել արվեստի առարկաներ։ 2005 թվականին Էլիս Ուոլթոնը գնել է բնանկարիչ Աշեր Բրաուն Դյուրանի նկարների հավաքածուն, ինչպես նաև ձեռք է բերել Ուինսլոու Հոմերի և Էդվարդ Գոպերի աշխատանքները։

Նա հովանավորել է հայտնի արվեստագետների, բանաստեղծների և ակտիվորեն ներգրավված է եղել Միացյալ Նահանգների մշակութային կյանքում։ Արվեստի հանդեպ սիրո շնորհիվ Ուոլթոնն ակտիվ մասնակցություն է ունեցել «Ուոլթոնի ընտանիքի հիմնադրամ»-ում և դարձել է նրա ղեկավարը։ Այս կազմակերպության շնորհիվ ամերիկյան արվեստի զարգացման թանգարանը հետագա զարգացման հնարավորություն է ստացել։ Թանգարանում բացվել են ուսումնական դասընթացներ և կազմակերպվել մշակութային համագործակցություն։ Էլիս Ուոլթոնը նաև ֆինանսավորել է պետական ծ րագրեր, որոնց թվում է 1998 թվականին Բենթոնվիլում կառուցված օդանավակայանը, որի տերմինալներից մեկը կոչվել է նրա անունով։

## Անձնական կյանք
Էլիս Ուոլթոնն առաջին անգամ ամուսնացել է 24 տարեկանում։ Նրա ընտրյալը եղել է բանկիր, Լուիզիանա նահանգից։ Սակայն նրանց ամուսնությունը երկար չի տևել, 2,5 տարի անց ամուսինները բաժանվել են։ Երկրորդ անգամ Ուոլթոնն ամուսնացել է բանվորի հետ, որը նրանց տանը լողավազան է կառուցել, սակայն այդ ամուսնությունը ևս ավարտվել է ամուսնալուծությամբ։

## Ծանոթագրություններ

## Արտաքին հղումներ
* Forbes The World’S Billionaires: Alice Walton , 2007
* Forbes The 400 Richest Americans: Alice Walton, 2007

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի բարերարներ
Ժողովածու (5184)

**Ժողովածու** (5184), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5184 թվի տակ։ Ձեռագիրը գրվել է 1715 թվականին։ Ստացողը եղել է Ստեփանոս Մոկացի։ Գրված է թղթի վրա, որը ունի 18.5x12 չափս։ Ձեռագիրը կազմված է 278 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 127ա, 277ա։
## Բովանդակություն
* Մասն Մաշտոցի։
* Պատմութիւն անկար պատմուճանին Քրիստոսի։
* Բառգիրք (Արբանայ... Օբաղիաս), Երեմիայի Մեզրեցւոյ Բառգիրք։
* Բառք Եբրաեցւոց։
## Ծանոթագրություններ

Կատեգորիա:Մատենադարանի ձեռագրեր
Ավետարան (5178)

**Ավետարան** (5178), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5178 թվի տակ։ Ձեռագիրը գրվել է 1507 թվականին Գրիգոր գրիչի կողմից Վանդիրում։ Ստացողը եղել է Ստեփանոս ռայիսը։ Գրված է թղթի վրա, որը ունի 18x13 չափս։ Ձեռագիրը կազմված է 327 թերթից։ Գրված է երկսյուն, բոլորգրով։ Ունի տերունական 16, ավետարանիչ 10, խորան 4, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարան գրչի՝ 321բ, հետագայի՝ 1բ, 2ա, 3ա, 4ա, 4բ, 5ա, 5բ, 324ա, 325ա, 325բ, 326ա, 327ա, (16-17-րդ դարեր), 6ա (1687 թ․), 22ա (1730 թ․):
## Ծանոթագրություններ
Աուասա (քաղաք)

**Աուասա,** ինչպես նաև *Ավեսա* ( ʾäwasa, Hawassa), քաղաք Եթովպիայի կենտրոնական հատվածում, Հարավային Եթովպիայի Ազգությունների շրջանի մայրաքաղաք։ Աուասի ուրադայի կենտրոնն է, որը աշխարհագրորեն տեղակայված է Սիդամի գոտու հյուսիսում, բայց վարչականորեն հանդիսանում է *գոտու* մակարդակի առանձին միավոր`Հավասայի քաղաքային վարչակազմ «Hawassa City Administration»:

## Ընդհանուր տեղեկություններ
Մինչ 1995 թվականը քաղաքը Սիդամա նահանգի կենտրոնն էր։ Քաղաքում կա Աուասա համալսարանը, քոլեջ, մեծ շուկա և օդանավակայան։ Հիմնական արժանահիշատակ վայրերն են Սուրբ Գաբրիել եկեղեցին և Քենեմա մարզադաշտը։ Բնակչության հիմնական մասի եկամտի աղբյուրը տեղական լճում ձկնորսությունն է։

## Աշխարհագրական դիրք
Աուասան գտնվում է երկրի կենտրոնական մասում՝ Ադիս Աբեբա քաղաքից 270 կմ հարավ, Սոդդո քաղաքից 130 կմ արևելք, Դիլա քաղաքից 75 կմ հյուսիս և Նայրոբի քաղաքից 1125 կմ հեռավորության վրա։ Այն գտնվում է Աուասա լճի ափին՝ ծովի մակարդակից 1679 մ բարձրության վրա։ Ադիս Աբեբա-Նայրոբի մայրուղին անցնում է քաղաքով։

## Կլիմա

## Բնակչություն
Ըստ Կենտրոնական վիճակագրական տվյալների՝ 2007 թվականին Աուասայի բնակչությունը կազմում է 258.808 մարդ, որից 133,123-ը տղամարդիկ են, իսկ 125.685-ը` կանայք։ Քաղաքի բնակչություն, ըստ էության, կազմում է 157,879 մարդ։ Էթնիկ կազմը`սիդամո (48,67%), ամհարա (15.43%), վոլամո (13.9%), օրոմոներ (5.21%) և գուրագե (4.33%), մնացած ազգությունների մասնաբաժինը կազմում է 12.46%: Սիդամոյի լեզուն մայրենի է համարում բնակչության 47,97 տոկոսը, ամհարերենը՝ 31,01%-ը , վոլամո լեզուն՝ 9,58%-ը, օրոմո լեզուն՝ 2.07%-ը, մնացած 9.37%-ը մեկ այլ լեզու է նշել որպես մայրենի լեզու։ Բնակչության 59,71%-ը բողոքականներ են, 26,99%-ը Եթովպիայի Ուղղափառ եկեղեցու հետևորդներ, 8.14%-ը մուսուլմաններ, իսկ 3,78%-ը՝ կաթոլիկներ։

1994 թվականի մարդահամարի տվյալներով քաղաքի բնակչությունը կազմել է 69 169 մարդ։

## Ծանոթագրություններ

Կատեգորիա:Եթովպիայի քաղաքներ
Պինկել

**Պինկել** (), ավանդական է Հյուսիս-Արևմտյան Գերմանիայում (Օլդենբուրգ, Բրեմեն, Ֆրիսլանդիա) ապխտած, մեծ հատիկավոր նրբերշիկ՝  գրյուցվուրստ, սեղանին մատուցվում է որպես առանձին ուտեստ՝ կալե կաղամբի (գրյունկոլ) խավարտի հետ միասին։ Հարավ-գերմանական շրջաններում պինկելը գրեթե անհայտ է։

## Պատրաստում
Երշիկի այս տեսակը բաղկացած է հիմականում խոզի ճարպից, ինչպես նաև տավարի ճարպից, վարսակի կամ գարու ձավարից, սոխից, աղից, սև պղպեղից և այլ համեմունքներից։ Պատրաստման ստույգ բաղադրատոմսերը տեղացի երշիկագործները գաղտնի է են պահվում, այդ իսկ պատճառով՝ տարբեր շրջաններում տարբերվում են միմյանցից։ Մսի մեծ բաղադրություն ունեցող պինկելը կոչվում է «մսային պինկել» կամ «օրդենբուրգյան պինկել» (Fleisch-Pinkel, Oldenburger Pinkel)։ Երշիկի խճողակը ավանդաբար լցվում է խոզի, և  հազվադեպ՝ տավարի աղիքների մեջ։

## Ավանդույթ
Այսպես կոչված «կաղամբ-պինկել-տուրեր»-ը (Kohl-und-Pinkel-Touren)՝ ձմեռային ուղևորությունների ճաշի ժամանակ գյուղական հյուրատներում ավանդական են Գերմանիայի հյուսիսային տարածաշրջանների համար․ դրանց մասնակցել են ամբողջ ընտանիքներով, ընկերախմբերով և հետաքրքրություններիհիման վրա կազմված ակումբներով։ Հատկապես այս սովորույթը տարածված է Օլդենդուրգի մոտակայքում։ Քայլելուց հետո բոլորը նստում են կանաչ կաղամբով (գրյունկոլ) պինկելով սեղանի մոտ։ Այս ուտեստը շատ բարձր կալորիականությամբ և հագեցնող է, որը վերականգնում է ուժը, ցրտին երկարատև ճամփորդությունից հետո։ Պրինկելին, երբեմն, որպես հավելում մատուցում են նաև խաշած երշիկներ, կասսելեր, կտրատած ճարպ և (երբեմն) ապխտած կրծքամիս։

## Ծանոթագրություններ

## Գրականություն
* 

## Արտաքին հղումներ
* Գերմանական հոդված պինկելի մասին 

Կատեգորիա:Ազգային խոհանոցներ
Կատեգորիա:Գերմանական խոհանոց
Կատեգորիա:Եվրոպական խոհանոց
Իտայտուբա II ազգային անտառ

**Իտայտուբա II ազգային անտառ** (), ազգային անտառ Բրազիլիայի Պարա նահանգում։

## Տեղագրություն
Իտայտուբա II ազգային անտառը գտնվում է Ամազոն բիոմում։ Ունի 427 366.56 հա տարածք։ Այն ընդգրկում է Իտայտուբա և Տրայրան մունիցիպալիտետներից որոշ հատվածներ՝ Պարա նահանգում։ Իտայտուբա I և Իտայտուբա II ազգային անտառները միասին ընդգրկում են 610 471.73 հա տարածք։ Երկու անտառների կառավարման պլանով սահմանվել է 432․628 հա տարածքով անտառային տնտեսությունների կայուն կառավարման գոտի ստեղծելու մասին, որից 295․000 հա հատկացվելու էր երեք անտառային տնտեսությունների փոխզիջման համար։

## Պատմություն
Իտայտուբա II ազգային անտառը ստեղծվել է 1998 թվականի փետրվարի 2-ի թիվ 2482 հրամանագրով։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։  Նպատակն է՝ աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։

2012 թվականի հունիսի 25-ի թիվ 12678 օրենքում փոփոխություններ են կատարվել Ամազոնիա, Կամպոս Ամազոնիկոս, Մապինգուարի ազգային պարկերի, Իտայտուբա I-ի և Իտայտուբա II-ի, Կրեպորի ազգային անտառների ու Տապաժոս բնապահպանական պահպանվող տարածքների շրջանում։ Բոլոր թվարկվածները չափերով կրճատվել են` բացառությամբ Կամպոս Ամազոնիկոսի։ Իտայտուբա II ազգային անտառից հեռացված տարածքը համապատասխանում էր առաջարկվող Սավրե Մույբու բնիկ տարածքին, որը մասամբ հեղեղվել էր Սան Լուիս դու Տապաժոս պատվարից՝ Տապաժոս գետի վրա։ Ազգային անտառից հեռացված տարածքը խոչընդոտ է  պատվարի համար։

## Պահպանություն
Ազգային անտառը գտնվում է տարածաշրջանում, որտեղ կան 12 կայուն օգտագործվող պահպանման տարածքներ ու 6 լիարժեք պաշտպանված տարածքներ։ Վերջիններս՝ Ամազոնիա, Ժամանշին, Ռիո Նովո և Սերրա դու Պարդու ազգային պարկերը, ինչպես նաև Սերրա դու Կաշիմբու կենսաբանական արգելոցն ու Տերրա դու Մեյու էկոլոգիական կայանը ընդգրկում են 6670422 հա։ Կայուն օգտագործվող տարածքները ներառում են Տապաժոս բնապահպանական տարածքը և Ալտամիրա, Ամանա, Ժամանշին, Տրայրան և Իտայտուբա I, Իտայտուբա II ու Տապաժոս ազգային անտառները, որոնք ընդհանուր ունեն 7555889 հա տարածք։ Հարավային Ամազոն էկոլոգիական միջանցքը կմիանա տարածաշրջանի պահպանման միավորումների այլ պահպանվող և բնիկ տարածքների հետ։

## Ծանոթագրություններ

## Աղբյուրներ
*
*
*
*
*

Կատեգորիա:Բրազիլիայի ազգային անտառներ
Այսել Մամեդովա

**Այսել Մամեդովա** (, կամ ուղղակի **Այսել** (AISEL), ), ադրբեջանցի ջազ երգչուհի և երգահան։

## Կենսագրություն
Այսել Մամեդովան ծնվել է 1989 թվականի հուլիսի 3-ին Բաքվում՝ երաժշտական ընտանիքում։ 1995-2006 թվականներին հաճախել է Բյուլ-բյուլի անվան երաժշտական դպրոց, 2010 թվականին ավարտել է Բաքվի երաժշտական ակադեմիան։

Երգում է ջազ և սոուլ երաժշտական ժանրերում։ Մասնակցել է մի շարք երաժշտական միջոցառումների, այդ թվում՝ «Ջազի և բլյուզի կասպիական փառատոն» (2002), «Բաքվի ջազային փառատոն» (2005, 2006), «ՄուզԷներգո» իմպրովիզացիոն երաժշտության փառատոն (2007), Մոնտրյոյի ջազային փառատոն (2009) և Կովկասյան ջազ-փառատոն (2012)։

2017 թվականի նոյեմբերի 8-ին հայտարարվեց, որ Այսելը Լիսաբոնում՝ «Եվրատեսիլ 2018 երգի մրցույթ»-ում, ներկայացնելու է Ադրբեջանը։

2018 թվականի մարտի 4-ին Այսել Մամեդովան ներկայացրեց «Եվրատեսիլ 2018» մրցույթի համար նախատեսված «X My Heart» երգը։ Երգի հեղինակներն էին հույն երգահան և պրոդյուսեր Դիմիտրիս Կոնտոպուլոսը և շվեդուհի Սանդրա Բյուրմանը։ Երգը ձայնագրվել է Լոնդոնում։

Մամեդովային չի հաջողվել անցնել մրցույթի եզրափակիչ փուլ։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Ադրբեջանը Եվրատեսիլ երգի մրցույթում
Կատեգորիա:Ադրբեջանի մասնակիցները Եվրատեսիլ երգի մրցույթում
Կատեգորիա:Ադրբեջանցի դաշնակահարուհիներ
Կատեգորիա:Ադրբեջանցի երգչուհիներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Եվրատեսիլ երգի մրցույթի մասնակիցներ
Ավետարան (5187)

**Ավետարան** (5187), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5187 թվի տակ։ Ձեռագիրը գրվել է 1486 թվականին Նիկողայոս եպիսկոպոս գրիչի կողմից Արծկեում։ Ստացողը եղել է Ղարիբշահը։ Գրված է թղթի վրա, որը ունի 18x13 չափս։ Ձեռագիրը կազմված է 285 թերթից։ Գրված է երկսյունով, բոլորգրով։ Ունի տերունական 18, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա 7 խաչով, մակագրությամբ աստառը՝ սպիտակ կտավ։ Հիշատակարաններ գրչի՝ 88բ, 280բ, 281ա և այլուր, հետագայի՝ 89ա, 137ա, 219ա (1517 թ.), 1բ (1606 թ.), 1ա, 218բ (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Chameleon (երգ)

**«Chameleon»** (հայերեն թարգմանությամբ՝ «Քամելեոն»),  մալթացի երգչուհի Միքելա Պաչեի երգը, որը ներկայացվել է Թել Ավիվում կայացած «Եվրատեսիլ 2019» երգի մրցույթում։ Երգը տեսահոլովակի հետ միասին թողարկվել է 2019 թվականի մարտի 10-ին, իսկ դրա պաշտոնական ցուցադրությունը կայացել է 2019 թվականի ապրիլի 4-ին։

## Եվրատեսիլ
Միքելա Պաչեն շահել է Իքս Ֆակտորի Մալթայի տարբերակը 2019 թվականի հունվարի 26-ին և այդ պատճառով իրավունք է ստացել Մալթան ներկայացնել Թել Ավիվում կայանալիք Եվրատեսիլ 2019 երգի մրցույթում։ Մարտի 10-ին նրա «Chameleon» երգը գրել և հորինել է Յոակիմ Պերսոնը, Պաուլ Վինգերը, Բորիսլավ Միլանովը և Յոհան Ալկանասը, իսկ պրեմիերան տեսահոլովակի հետ տեղի է ունեցել երգի մրցույթի յություբյան պաշտոնական ալիքում։ Երգի կոմերցիոն ռելիզը կայացել է ապրիլի 4-ին։  Երգի տեսահոլովակը պատրաստվել և ստեղծվել է Մալթայի ազգային PBS հեռարձակող թիմի կողմից՝ հայտնի արտահաստիքային վիդեոօպերատոր Չարլզ Ահարի գլխավորությամբ։

2019 թվականի հունվարի 28-ին անցկացվել է հատուկ վիճակահանություն, որը յուրաքանչյուր երկրի տեղադրել է երկու կիսաեզրափակիչներից մեկում, ինչպես նաև շոուի որ կեսին նրանք հանդես կգան։ Մալթան ներառվել է շոուի երկրորդ կիսաեզրափակիչում, որը տեղի է ունեցել 2019 թվականի մայիսի 16-ին։  Մալթան հանդես եկավ 11 համարի ներքո՝ Խորվաթիայի և Լիտվայի միջև։ Երգն անցել է եզրափակիչ, որտեղ հանդես է եկել առաջին համարով։

## Քննադատություն
Մարտի 29-ին «Chameleon»-ը ավելի քան 4 միլիոն դիտում է ունեցել մրցույթի պաշտոնական ՅուԹյուբ ալիքում։ Այն ամենաբարձր հորիզոնականին է հասել Մալթայի լավագույն 10 հիթ շքերթներում։ Երգը դրական արձագանքներ է ստացել Եվրատեսիլի լրագրողներից։ Wiwibloggs-ից Ուիլյամ Լի Ադամսը արձագանք տեսանյութ է արել, որում ասվում է, որ երգը «համարձակ» է և «ամբողջությամբ որակով», մինչդեռ Նատալի Ֆելիքսը նկարագրել է այն «ուժեղ» և «գունեղ»՝ «վարակիչ որակով».։ *ESCtips*-ի սեփականատերը գրել է «Chameleon»-ի մասին, որ այն 2019 թվականի մրցույթի լավատեսական փոփ երգերի շարքում «ամենայուրօրինակն» է։

## Ստեղծագործություն

## Շքերթ

## Ծանոթագրություններ

Կատեգորիա:Անգլերեն երգեր
Կատեգորիա:Եվրատեսիլ 2019 երգի մրցույթի երգեր
Երկրի հիմն

[աջից|մինի| ''[The Blue Marble*, Երկիր մոլորակի տեսքը [[Ապոլոն 17]]-ից ]]

*'Երկրի հիմն''', տոնական երգ կամ երաժշտական կոմպոզիցիա, որը գովաբանում, փառաբանում կամ վեհացնում է Երկիր մոլորակը և նրա բնակիչներին, այդ թվում՝ ֆլորային և ֆաունային։

## Պատմություն
ՄԱԿ-ի 26-ամյակի կապակցությամբ և նրա Գլխավոր քարտուղարի խնդրանքով 1971 թվականի հոկտեմբերի 24-ին կատարվում է հիմնը, որի երաժշտությունը գրել է Պաբլո Կասալսը, իսկ տեքստը՝ Ուիսթեն Հյու Օդենը։ ՄԱԿ-ի այն ժամանակվա գլխավոր քարտուղար Ու Տանը հույս հայտնեց, որ ժամանակի ընթացքում այս հիմնը կդառնա ՄԱԿ-ի դե ֆակտո հիմնը, սակայն դա տեղի չունեցավ։

Պաշտոնական հիմնի ստեղծման կոչը արվել է 2014 թվականին հունվարին Փարիզում՝ ՅՈՒՆԵՍԿՕ-ի Հնդկաստանի մշտական պատվիրակության կողմից։

## Երգեր Երկրի մասին
Երկրի պաշտոնական հիմնը մինչ այսօր չի գրվել։ Մոլորակի մասին մի շարք երգեր կան, որոնք արտացոլում են մարդկության աճող մոլորակային գիտակցությունը, որոնք կարելի է Երկրի հիմն կամ որպես հիմնի թեկնածուներ համարել։ Դրանց թվում են՝

* «Աշխարհի հիմն»
* «Երկրի հիմն» The Turtles անսամբլ,
* «Մայր երկիր(Բնության հիմն)» Նիլ Յանգ,
* «Երկրի երգ» Մայքլ Ջեքսոն,
* «Երկրի ժամի երգ» Էնդրյու Հուանգ,
* «Երկրի հիմն» Աբհայա Կումարա,
* «Երկրի օրվա հիմն» Ուիլյամ Ուոլասի տեքստի հիման վրա, որում օգտագործվում է Լյուդվիգ վան Բեթհովենի «Ode to Joy»-ի երաժշտությունը։

## Կարծիքներ

## Տես նաև
* Համաշխարհային քաղաքացիություն
* Երկրի դրոշ
* Շրջակա միջավայրի համաշխարհային օր

## Ծանոթագրություններ

Կատեգորիա:Օրհներգեր
Կատեգորիա:Երկիր
Կատեգորիա:ՄԱԿ
1 % (ֆիլմ)

**«1 %»**, ավստրալիական գեղարվեստական քրեական ֆիլմ, որ նկարահանել է ռեժիսոր Սթիվ Մաքքալումը։ Պրեմիերան տեղի է ունեցել 2017 թվականի սեպտեմբերի 9-ին Տորոնտոյի միջազգային կինոփառատոնում։ Գլխավոր դերերում են Էդդի Բարուն և Ռայան Կորրը։

Հայտնի կինոքննադատ Բրայեն Տալլերիկոն ֆիլմը անվանել է ««Անարխիայի որդիներ» ֆիլմի ավստրալիական տարբերակ», թեև նշել է, որ դա հաճոյախոսությունն է։ Տալլերիկոյի կարծքիով ֆիլմը չափազանց մռայլ է ստացվել՝ առանց թեթևացնող հանգամանքների՝ ստիպելով դիմանալ սևությանը, բայց Էբբի Լիի խաղը փրկել է ֆիլմը լիակատար անհաջողությունից։ Տորոնտոյի փառատոնում պրեմիերիաներից հետո  «A24»ը և «DirecTV Cinema»-ը Հյուսիսային Ամերիկայում ֆիլմի վարձույթի իրավունք են գնել։

## Սյուժե
Ֆիլմի անվանումը գալիս է այսպես կոչված «մեկ տոկոս» բայքերական ակումբներից, որոնք դասական բայքերական ենթամշակույթ են կազմում, այլ ոչ թե պարզապես պատրաստվում են հանգստյան օրերին միասին նորոգել մոտոցիկլետները։ Ֆիլմի սյուժեն պատմում է Մարկ (Ռայան Կորր) անունով տղայի մասին, որը ղեկավարում է մոտոակումբը այն ժամանակ, երբ նրա իսկական ղեկավարը (Մետյու Նեյբլ) ազատազրկված է։ Մարկոսի եղբայրը՝ Սքինջ (Ջոշ Մակկոնվիլլ), դժվարության մեջ է ընկնում մրցակից ակումբի հետ, և բանտից դուրս եկած պարագլուխը փորձում է ուժով լուծել այդ խնդիրը, որը Մարկը փորձում է կանխել։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Ավստրալիական քրեական ֆիլմեր
Կատեգորիա:Ավստրալիական ֆիլմեր
Կատեգորիա:Ֆիլմեր այբբենական կարգով
Կատրին Բարբարու

**Կատրին Բարբարու** (, ), ֆրանսիացի քաղաքական գործիչ։ «Առաջ Հանրապետություն» (2017 թվական) քաղաքական շարժման նախագահի պաշտոնակատար, այն ժամանակավանից, երբ Էմանուել Մակրոնը դարձավ Ֆրանսիայի նախագահ։

## Վաղ կյանք
Կատրինը ծնվել է 1949 թվականի ապրիլի 1-ին։ Նրա ծնողները Իսպանիայից էին, իսկ տատիկն ու պապիկը հանքափորներ էին աշխատում Աստուրիայում։ Հայրը Ֆրանսիայի կոմունիստական կուսակցության անդամ էր։

## Կարիերա
1981-ից 1986 թվականներին որպես առևտրի խորհրդական աշխատել է Միշել Կրեպոյի մոտ։ Աշխատել է նաև մարդկային ռեսուրսների ծառայությունում 1986 թվականից 1993 թվականներին։ 1999 թվականից մինչև 2005 թվականը աշխատել է որպես նախարարների աշխատանքի տեղավորման հարցերով խորհրդական՝ Մարտին Օբրինը, Էլիզաբեթ Գիգունը, Ֆրանսուա Ֆիյոնը և Ժան Լուի Բորլոանը։ Մտել է Իլ դը Ֆրանսի մարզային խորհրդի կազմի մեջ 2005 թվականին՝ հետագայում դառնալով ծառայությունների տնօրեն։ Պուր Լը ասոցիացիայի նախագահն էր 2011 թվականից 2017 թվականներին՝ տնտեսական նախաձեռնություններին, աշխատանքային կազմակերպությանը աջակցելու իրավունքով։

2017 թվականի մայիսին «Առաջ հանրապետություն» կուսակցության պաշտոնակատարն էր։

## Անձնական կյանք
Ամուսնացած է։ Ունի երկու երեխա։

## Ծանոթագրություններ

Կատեգորիա:Ֆրանսիայի կին քաղաքական գործիչներ
Վիգո Յոհանսեն

**Վիգո Յոհանսեն** (), դանիացի նկարիչ, «Սկագենցի նկարիչներ» նկարչական խմբի հայտնի ներկայացուցիչներից մեկը, գեղանկարչության պրոֆեսոր, Կոպենհագենում գտնվող Գեղարվեստի դանիական ակադեմիայի տնօրեն։

## Կյանքը և Ստեղծագործությունը

Նրա մոտ պատանեկան տարիքում դրսևորվել է նկարչի տաղանդը, որը նկատել է Վիլհեմ Մարստրանդը։ 1868-1875 թվականներին գեղանկարչություն է սովորել Դանիայի գեղարվեստի թագավորական ակադեմիայում, սակայն նրան թույլ չի տրվել մասնակցել ավարտական քննությանը։ Առաջին հայտնի «հասուն» կտավները նկարել է 1872-1876 թվականներն ընկած հատվածում, ծովային Հարբեկ առողջարանում։ 1875 թվականին իր կուրսընկերներ Կառլ Մադսենի և Միքայել Անկերի  օգնությամբ, մտել է «Սկագենցի նկարիչների» խումբ։
Եղել է նաև շնորհալի երաժիշտ։ Ինչպես նկատել էին նրա Սկագենցի ընկերները, նրան ավելի շատ հետաքրքրում էր  Մոցարտի հյուրանոցային դաշնամուրով կատարված Մոցարտի ստեղծագործությունները  և Գլյուկի երգեհոնային ֆուգաները տեղական եկեղեցում, քան գեղանկարչությունը։ 1880 թվականին ամուսնացել է Սկագենցի նկարչուհի Աննա Անկերի ազգական Մարթա Մյելերի հետ, ով հաճախ դառնում էր նկարչի բնորդուհին։
1885 թվականին ցուցադրել է իր կտավները Փարիզում, որտեղ նա հայնվել է գեղանկարիչ Կլոդ Մոնեյի ազդեցության տակ, ինչը շատ լավ երևում է Յոհանսենի «Հիվանդ Քրիստյան Բինդսլի» նկարի գունապնակում։ Նա նաև տպավորվել է սկագենցի մի այլ նկարչի՝ Քրիստիան Քրոհգի  ստեղծագործությամբ։  
Փարիզից վերադառնալուց հետո նկարել է ավելի բաց գույներով։ Մուգ գույներով նկարված նկարներում հաճախ դիմել է լուսավոր էֆեկտների, օրինակ «Սուրբ Ծնունդ» հրաշալի աշխատանքում։ Նրա թեմատիկայի հիմքում ընկած են եղել ընտանեկան տեսարանները, Սկագենի բնապատկերները, Տիսվիլդիը, Դրագերի ձկնորսկան նավերը, նատյուրմորդները և դիմանկարները։ 1888-1906 թվականներին դասավանդել է Կոպենհագենի կանացի Ակադեմիական կերպարվեստի դպրոցում։ 1920 թվականին նրան տվել են պրոֆեսորի կոչում, հետագայում նա դարձել է այդ ակադեմիայի տնօրեններից մեկը։

## Պարգևներ
* Տվորլեդսենի մեդալ (1886),
* Ոսկե մեդալ  Համաշխարհային ցուցահանդես (Փարիզ, 1889) «Լողացող երեխաները» նկարի համար։

## Պատկերասրահ

Պատկեր:Johansen Viggo - Radosne Boże Narodzenie.jpg|«Սուրբ Ծնունդ» (1891)
Պատկեր:Viggo Johansen Aftenpassiar 1886.jpg|«Երեկոյան զրույց» (1886)
Պատկեր:Christian bindslev er syg.jpg|«Հիվանդ Քրիստյան Բինդսլին» (1889)
Պատկեր:Viggo Johansen Artists Gathering.jpg|«Նկարիչների հավաքույթի ժամանակ» (1903)
Պատկեր:Viggo Johansen Optrukne både.jpg|«Նավակները սկագենյան ծովափին» (1910)
Պատկեր:Børnene vaskes.jpg|«Լողացող երեխաները» (1888)
Պատկեր:Viggo Johansen Karl Madsen 1879.jpg|«Նկարիչ Կառլ Մեդսենի դիմանկարը» (1879)


## Գրականություն
* Svanholm, Lise (2001). Northen Light - The Skagen Painters. Gyldendal. ISBN 9788702028171.
## Ծանոթագրություններ

Կատեգորիա:Դանիայի գեղարվեստի թագավորական ակադեմիայի շրջանավարտներ
Կատեգորիա:Դանիացի նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Տանգերանգ

**Տանգերանգ** (), Ինդոնեզիայի Բանտեն նահանգի միլիոնանոց քաղաքներից մեկը։ Կոորդինատներն են՝ , գտնվում է աշխարհի ամենախտաբնակ կղզի Ճավայի հյուսիս-արևմուտքում։ Քաղաքը Ջակարտայի քաղաք-արբանյակն է, շատ բնակիչներ աշխատում են Ինդոնեզիայի մայրաքաղաքում։ Ջաբոտաբեկ շրջանի երրորդ ամենամեծ քաղաքն է՝ Ջակարտայից և Բեքասիից հետո։ Քաղաքում կա միջազգային օդանավակայան։

Ըստ 2005 թվականի տվյալների՝ տարածքը կազմում է 164,54 կմ2, իսկ բնակչությունը՝ 1 488 666 մարդ։

## Աշխարհագրություն
Ջակարտայի և Տանգերանգի միջև 20 կմ հեռավորություն է։

## Վարչական բաժանում
Քաղաքը բաժանվում է 6 շրջաննեերի՝ Տանգերանգ, Բատուցեպեր, Բենդա, Ջատիյունգ, Ցիպոնդոհ, Ցիլեդուգ։

## Տնտեսություն
Տանգերանգում է գտնվում ինդոնեզական ազգային ավիագծերի գլխադասային գրասենյակը։ 2008 թվականին քաղաքի կառավարությունը կառուցում է Ա1 Գրան-պրի մայրուղին։

## Արտադրություն
Տանգերանգում գտնվում է ավելի քան 1000 գործարան։

## Տրանսպորտ
Քաղաքի միջով անցնում է ավտոստրադա․ Ջակարտա-Մերակ վճարովի ճանապարհը, որը միացնում է Ջակարտան Մերաքին։ Որպես Ջակարտայի քաղաք-արբանյակ, Տանգերանգը հայտնի է իր խիտ ճանապարհային երթևեկությամբ։ Խցանումները սովորական երևույթ են Ջակարտայի և Տանգերանգի միջև ճանապարհներին։

Գործում է ավտոբուսային ցանց, ինչպես նաև KRL Jabotabek արագընթաց տրանսպորտը։ Ջաբոտաբեք բառը առաջացել է **Ջա**կարտա, **Բո**գոր, **Տա**նգերանգ և **Բեք**ասի քաղաքների անվանումների առաջին տառերից։

## Քույր քաղաքներ
* , Գատինո
* , Միսիսոգա
* , Արլինգթոն
* , Շահ Ալամ
* , Կուչինգ

## Ծանոթագրություններ

## Արտաքին հղումներ
* Պաշտոնական կայք
*  Otto Iskandardinata.
* http://openlibrary.org/b/OL956362M/Akademi_Militer_Tangerang_dan_peristiwa_Lengkong

Կատեգորիա:1993 թվականին հիմնադրված բնակավայրեր
Կատեգորիա:Ինդոնեզիայի քաղաքներ
Everybody Hates Me

**«Everybody Hates Me»**, ամերիկյան *[[the Chainsmokers]]* դուետի երգ, որի պրոդյուսորներ են *the Chainsmokers*-ը և Շոն Ֆրենքը։ Երգը հեղինակել են Էմիլի Ուորենը և Էնդրու Թեգգարթը։ Այն թողարկվել է *Disruptor Records*-ի և *[[Columbia Records]]*-ի կողմից 2018 թվականի մարտի 16-ին որպես դուետի *Sick Boy* երկրորդ ստուսիական ալբոմի երրորդ սինգլ։ Երգի պաշտոնական տեսահոլովակը 2018 թվականին առաջադրվել է *[[MTV Video Music Awards]]* մրցանակի լավագույն պարի համար։

## Նախապատմություն
Դուետը երգն առաջին անգամ ներկայացրել է 2018 թվականի փետրվարի 11-ին Պրահայում ուղիղ եթերի ընթացքում։ Նրանք առաջին անգամ երգի մասին հայտնել են 2018 թվականի մարտի 13-ին, ինչպես նաև ներկայացրել են տեսահոլովակի մի մաս, որտեղ դուետը կանգնած էր վառվող մեքենային դիմաց։ Երգի մասին պաշտոնապես հայտարարվել է հաջորդ օրը։ Նույն օրը հրապարակվել է նաև երգի շապիկը։

## Ստեղծագործություն
*CBS Radio*-ից Ջոն Ուիդերհոնը նշել է, որ *«Everybody Hates Me»* երգը միջին արագության, հիփ-հոփին հարող երգ է շփոթեցված և հիասթափված լինելու մասին։
Տեքստում քննարկվում է ինքնաքննադատության և միաժամանակ հայտնի լինելու իրավիճակը։

## Քննադատություն
*MTV News*-ից Պատրիկ Հոսկեն նշել է, որ երգում «Էնդրյու Թեգգարթը ներկայացնում է իր խոր անվստահությունըԴրեյքի նման»։ Նա գրել է, որ «նրա ձայնը մոտ է այն խմբերի երգերի նախատիպային զգացմունքային գանգատին, որոնք լսելով ինքը մեծացել է՝ հիանալով *Blink-182*-ով, *Panic! at the Disco*-ով»։ *CBS Radio*-ից Ջոն Ուիդերհորնը երգը համարել է «խմբի ևս մեկ գրավիչ, *[[EDM]]*-ի և փոփի ծանր խառնուրդ հանդիսացող օրինակ»։ *Noisey*-ից Լորան Օ՛նիլը պատվիրել է *«Chainsmokers-Ness-ի»* երգի տեքստը՝ երգն անվանելով «շատ *Chainsmokers*-ական երգ»։ *Uproxx*-ից Դերիք Ռոսինգոլը «երգը համարել է *EDM* փոփ երգ, որ մենք սպասում էինք *the Chainsmokers*-ից», ինչպես նաև նշել է, որ «երգը դուետի՝ անձնական թեմայով երգերից մեկն է»։ *Spin*-ից Էնդի Քաշը գրել է, որ *«Everybody Hates Me»* երգն ունի մեկ խնայող նուրբ գիծ. *EDM*-ի հաղթական անկումը՝ մրցակցելու համար *«Roses»*-ի հետ և պատճառելով շաքարով պատված սինթետիկ բավարարվածությունը, որը խումբը միտումնավոր հետ է պահել նախորդ՝ *«[[Sick Boy (երգ, The Chainsmokers)|Sick Boy]]»* և *«[[You Owe Me (երգ, The Chainsmokers)|You Owe Me]]»* երգերից։

## Երգացանկ

## Անձնակազմ
Վերցված է *Tidal*-ից։
* *[[The Chainsmokers]]* - պրոդյուսեր, ձայնագրություն
* Շոն Ֆրենք - պրոդյուսեր, միքսինգ, ծրագրավորում
* Քրիս Գեհրինգեր - մասթերրինգ

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ